Pizzeria-yrittäjän arkea Turussa: Ikkuna rikottu kolmesti, törkyviestejä puhelimeen

Yksi rikotuista ikkunoista. Panda Pizzeria Katso isompi kuva

Tomi Kangasniemi

Koomar Aftab on väsynyt. Hän aloitti pyörittämään Panda Pizzeriaa Puutarhakadulla marraskuussa, ja yritys on joutunut jatkuvan ilkivallan kohteeksi.

Ensimmäinen tapaus sattui uutenavuotena, kun pizzeria oli sulkemassa oviaan ja Koomaroli henkilökunnan kanssa ulkona siivoamassa paikkoja. Paikalle osui kahden pojan ja kahden tytön porukka. Toinen porukan pojista heitti pizzerian roskapussin ikkunaan niin, että roskat levisivät ympäriinsä. Seuraavana aamuna pizzerian mainoskyltti löytyi vielä säpäleinä kadulta.

- Ja nyt puolentoista kuukauden aikana meiltä on rikottu ikkuna kolme kertaa, Koomar kertoo.

Koomar näyttää myös puhelimeen tulleita rasistisia viestejä. Niiden lisäksi epämääräiset soitot tuntemattomista numeroista ovat yrittäjän arkea. Ei siis ihme, että Koomarin jaksaminen alkaa olla koetuksella.

- Ei se vain kuuluisi olla niin, että kun ollaan täällä joka päivä töissä ja tehdään pitkiä päiviä, niin pitää tulla aamuyöllä vielä siivoamaan sirpaleita kadulta ja ravintolasta. Alkaa mennä maku tähän hommaan.

Koomar kertoo tehneensä jokaisesta tapauksesta rikosilmoituksen. Hän toivookin, että tekijä tai tekijät saadaan kiinni.

- Minun on myös pakko asentaa kamerat valvomaan, hän huokaa.

Hiljattain myös Malmin Kebab-Pizzeria kertoi paikkaan kohdistuneesta ilkivallasta